פירוש נוסף ערך זה עוסק בעורך דין ישראלי. אם התכוונתם לאיש ציבור ישראלי שהיה סבו של אדם זה, ראו יצחק רפאל מלכו.

**יצחק מלכו** (לעיתים מופיע כ**יצחק מולכו**, נולד ב-30 בינואר 1945) הוא עורך דין ישראלי קרוב משפחתו ונציגו לשעבר של ראש ממשלת ישראל התשיעי בנימין נתניהו למשא ומתן עם הפלסטינים ועם גורמים נוספים.

ביוגרפיה
--------

יצחק מלכו הוא בנו של רפאל מלכו, ממייסדי בנק דיסקונט, ונכדו של יצחק רפאל מלכו ממקימי שכונת רחביה בירושלים. למד בבית הספר התיכון ליד האוניברסיטה היה אלוף הנוער של ירושלים בטניס, והמשיך לעסוק בספורט זה גם בבגרותו.

לאחר מלחמת ששת הימים נישא לשלומית שמרון, בתו של ארווין שמרון, שאותה הכיר בבית הספר התיכון. לזוג שתי בנות. לאחר שסיים לימודי משפטים באוניברסיטה העברית בירושלים עבד קרוב לשנתיים במשרד עורכי דין גדול בארצות הברית. עם שובו לישראל הצטרף למשרד "שמרון, מלכו, פרסקי ושות'", לאחר שהוסמך כעורך דין בשנת 1970. לאחר פטירתו של שמרון, בשנת 1978, היה מלכו לשותף הבכיר במשרד. במשרד עובדים כ-50 עורכי דין והוא עוסק במשפט מסחרי, דיני תקשורת ודיני חברות ובמיוחד בפירוק חברות, ובהן חפציבה דיור ואחזקות וחברת קרתא, החברה הממשלתית הראשונה העומדת לפירוק.

מלכו ייצג את פרופסור אלישע קימרון בתביעה על הפרת זכויות יוצרים כנגד הרשל שנקס ואחרים שפרסמו את שחזורו של מגילת מקצת מעשי התורה מבלי לקבל את רשותו ומבלי לציין שהוא המהדיר. השופטת דליה דורנר הכריעה לטובתו של קימרון, ופסק הדין אושר בבית המשפט העליון. משרדו של מלכו מייצג בישראל את משרד המשפטים של ארצות הברית.

### פעילות מדינית

מלכו, יחד עם גיסו ושותפו למשרד דוד שמרון, מקורב לראש הממשלה, בנימין נתניהו. בעת כהונת ממשלת ישראל העשרים ושבע היה מלכו שליחו של נתניהו לעניינים מדיניים וניהל את השיחות עם הפלסטינים. מלכו ודורי גולד היו נציגיה הראשונים של ממשלת נתניהו שנועדו עם יאסר ערפאת ברצועת עזה, ב-27 ביוני 1996. מלכו קיים עם יאסר ערפאת יותר מחמישים פגישות והיה האחראי לגיבוש הסכם חברון. הוא הזהיר את נתניהו מפני המינוי של רוני בר-און ליועץ המשפטי לממשלה. לאחר התפטרותו של בר און הוצע לו לכהן כיועץ המשפטי לממשלה, אך הוא סירב.

בשנת 2009, עם שובו של נתניהו לתפקיד ראש הממשלה בממשלת ישראל השלושים ושתיים, מונה מלכו על ידיו לנהל את שיחות הקרבה עם הפלסטינים בתיווכו של השליח האמריקאי המיוחד ג'ורג' מיטשל. באוגוסט 2010 הוא מונה לראש צוות המשא ומתן הישראלי שהכין וניהל את השיחות הישירות אל מול הצות הפלסטיני בראשות סאיב עריקאת. שיחות אלו הובילו לחידוש המשא ומתן הישיר בין ישראל לפלסטינים בשנת 2010 שהסתיים ללא תוצאות. במאי 2011 מונה מלכו עם דוד מידן, הממונה על המגעים לשחרור גלעד שליט, לעמוד בראש משלחת ישראלית לשיחות עם ראשי הממשל בקהיר לבחינת מתווה לחידוש המשא ומתן עם חמאס. הוא גם ייצג את ישראל גם במגעים לשחררו של הישראלי אילן גרפל, שנעצר בקהיר.

בינואר 2012 שימש מלכו עם יועז הנדל כנציגו של נתניהו בסבב שיחות נוסף עם נציגי הרשות הפלסטינית בעמאן. מלכו פועל כשליחו של ראש הממשלה בהתנדבות. בהסכם המינוי שלו, שנחתם בפברואר 2010, הוגדרו תחומי האחריות כ"סיוע לראש הממשלה במגעים המדיניים עם ממשלת ארצות הברית, ממשלות אחרות והרשות הפלסטינית, בנושאים הנוגעים ליחסי ישראל והרשות ובנושאים מדיניים נוספים, כפי שייראה לראש הממשלה". במאי 2013 השתתף מלכו עם שרת המשפטים, ציפי לבני, במפגשים חשאיים בירדן עם מזכיר המדינה האמריקני, ג'ון קרי, בניסיון לחדש את המשא ומתן בין ישראל לפלסטינים.

באוגוסט 2017 עתר עו"ד שחר בן מאיר לבג"ץ נגד המשך העסקת מלכו כיועץ לראש הממשלה, על רקע פרשת הצוללות שבה חשוד שותפו למשרד, דוד שמרון. באוקטובר 2017 הודיע מלכו לנתניהו שהוא מבקש לסיים את תפקידו כשליח ויועץ מיוחד, ונקבע שיפרוש בפברואר 2018. בעקבות זאת בוטלה העתירה בנובמבר 2017. במקביל הורו שופטי בג"ץ לפרקליטות המדינה לשקול להקדים את מועד הפרישה לנוכח ההתפתחויות בפרשה.

בנובמבר 2017 נעצר ונחקר באזהרה מספר פעמים בידי משטרת ישראל כחשוד במעורבות בפרשת הצוללות, לצד שותפו, שמרון. בנובמבר 2018 הודיעה המשטרה כי לאחר שנסתיימה החקירה עמדתה היא שלא נתגבשה תשתית ראייתית נגד מולכו.

### פעילות ציבורית

מלכו הוא יו"ר מועצת המנהלים של מוזיאון ישראל, חבר מועצת המנהלים של המכון למדיניות העם היהודי וקונסול כבוד של אוסטריה.

### חיים אישיים

פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 

| **אילן יוחסין משפחת נתניהו** |
| --- |
| 

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   | צבי מיליקובסקי |   | ליבה גיטל מיליקובסקי |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   | נתן מיליקובסקי(רב, מחנך ופעיל ציוני) |   | שרה מיליקובסקי(לבית לוריא) |   |   |   |   |   |   |   |   |   |   |   | שרה טייטל(לבית מיליקובסקי) |   | דוד טייטל |
|   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |
|   |   |   |   | צילה נתניהו (לבית סגל) |   | בנציון נתניהו(פרופסור להיסטוריה ופעיל ציוני) |   | אלישע נתניהו(פרופסור למתמטיקה) |   | שושנה נתניהו(לבית שנברג,שופטת בבית המשפט העליון) |   | מתתיהו מיליקובסקי |   | עזרא מיליקובסקי |   | רחל שמרון(לבית טייטל) |   | עו"ד ארווין שמרון(פרקליט המדינה השני) |
|   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |
| דפנה נתניהו |   | עִדו נתניהו(רופא וסופר) |   |   | יונתן נתניהו(מפקד סיירת מטכ"ל) |   | נתן נתניהו(פרופסור למדעי המחשב) |   | סיניה נתניהו(לבית הללי, כלכלנית) |   | נתן מיליקובסקי(איש עסקים) |   | ד"ר גיל מיליקובסקי |   |   |   |   |   |   |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |
|   |   | שרה נתניהו(לבית בן ארצי,פסיכולוגית חינוכית)[החל מ-1991] |   | בנימין נתניהו(ראש ממשלת ישראל) |   | מיקי הרן(כימאית)[1979-1972] |   |   | פלור קייטס(אשת עסקים)[1989-1981] |   |   |   |   |   |   | אודרי שמרון(מנכ"לית ההסתדרות הציונית הדסה) |   | עו"ד דוד שמרון |   | שלומית מולכו(לבית שמרון) |   | עו"ד יצחק מולכו |
|   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |
|   |   | יאיר נתניהו |   | אבנר נתניהו |   | נעה רוט(לבית נתניהו) |   | דניאל רוט |
|   |

 |

קישורים חיצוניים
----------------

ויקישיתוף מדיה וקבצים בנושא **יצחק מלכו** בוויקישיתוף
* 

* אתר האינטרנט הרשמי של יצחק מלכו
* עו"ד יצחק מולכו, באתר המכון למדיניות העם היהודי
* הילה רז, משרד שמרון-מלכו מייצג את המדינה - וגם את משפחת נתניהו, באתר הארץ, 31 בינואר 2010
* שרה ליבוביץ-דר, סיפור האיש הכי קרוב לנתניהו – יצחק מולכו, באתר nrg‏, 27 ביולי 2013
* ליאת רון, ‏פורטפוליו עו"ד יצחק מולכו, באתר גלובס, 10 באפריל 2014
* הרב קינון, ג'רוזלם פוסט, ‏מי אתה, יצחק מולכו? דיוקן מיוחד של איש סודו של רה"מ נתניהו, באתר מעריב אונליין, 21 באוגוסט 2016
* איתמר אייכנר, שומר הסוד הנאמן של נתניהו שפרש לפתע: זהו יצחק מולכו, החשוד בפרשת הצוללות, באתר ynet, 7 בנובמבר 2017
* אמרי לוי סדן‏, השליח המיוחד והשנוי במחלוקת של נתניהו - שהסתבך בפרשת הצוללות, באתר וואלה!‏, 7 בנובמבר 2017
* אתר למנויים בלבד  אתי אברמוב, יפעת ארליך, הוד מולכותו, באתר "ידיעות אחרונות", 9 בנובמבר 2017

הערות שוליים
------------

1. ↑  הוסמכו 150 עו"ד חדשים, מעריב, 2 בנובמבר 1970
2. ↑  ברוך מאירי, השקיעו כסף - ולא קיבלו דירות, מעריב, 5 ביוני 1985  
שמואל דקלו, ‏מעילה בסניף צ'יינג' פוינט בירושלים גרמה להיקלעותו של הבעלים אלון מוסאיוף לחובות, באתר גלובס, 24 באוקטובר 1999
3. ↑  ענת רואה, פירוק חפציבה הפך למפעל החיים הרווחי של עו"ד יצחק מולכו, באתר כלכליסט, 6 באוגוסט 2013
4. ↑  אתר smplaw
5. ↑  ע"א 2811/93 Robert E. Eisenman נ' אלישע קימרון
6. ↑  Barry Rubin,Judith Colp Rubin, Yasir Arafat: A Political Biography, page 175
7. 1 2  ברק רביד, ידיו של שליחו המיוחד של ראש הממשלה, עו"ד יצחק מלכו, כבולות, באתר הארץ, 24 באפריל 2010.
8. ↑  זאב סגל, צללים מרחפים על שלטון החוק - עם פרשת בר-און ובעקבותיה: על העמדת אישי - ציבור לדין פלילי, **משפט וממשל** ד, 2 (תשנח) 587-665, עמ' 597, 604, 605
9. ↑  ברק רביד, יצחק מלכו ומייק הרצוג נפגשים בארה"ב עם ג'ורג' מיטשל, באתר הארץ, 2 בספטמבר 2009
10. ↑  ראש נתניהו ואבו מאזן ייפגשו פעם בשבועיים, באתר News1 מחלקה ראשונה‏, 27 באוגוסט 2010
11. ↑  נתניהו מכנס את שרי השביעייה לדיון בעסקת גלעד שליט, באתר גלובס, 15 במאי 2011
12. ↑  "יועצו של נתניהו הגיע לקהיר לדון בשחרור גרפל", באתר וואלה!‏, 23 ביוני 2011
13. ↑  ברק רביד, לבני ומולכו נפגשו בחשאי עם שר החוץ קרי בירדן, באתר הארץ, 27 במאי 2013.
14. ↑  יהונתן ליס, רויטל חובל, שליחו של ראש הממשלה למגעים מדיניים, יצחק מולכו, פורש מתפקידו, באתר הארץ, 25 באוקטובר 2017
15. ↑  איתמר אייכנר, שומר הסוד הנאמן של נתניהו שפרש לפתע: זהו יצחק מולכו, החשוד בפרשת הצוללות, באתר ynet, 7 בנובמבר 2017
16. ↑  אלי סניור ואיתי שיקמן, פרשת הצוללות: תשתית ראייתית נגד שישה מעורבים - בהם שמרון ו"צ'ייני" מרום, באתר ynet, 8 בנובמבר 2018